Հայաստանի վրայ Իրանի հետ յարաբերութիւնները խզելու համար ճնշում գործադրելու փոխարէն, Միացեալ Նահանգները պէտք է յորդորել, որ ճնշում գործադրէ Թուրքիոյ եւ Ատրպէյճանի վրայ՝ բանալու համար իրենց սահմանները Հայաստանի հետ, որպէսզի Հայաստան կարենայ աւելի հեզասահ կերպով առեւտուր կատարել իր չորս դրացիներուն հետ: Փաշինեան ճիշդ մատնանշեց, որ Հայաստանի Հանրապետութիւնը ունի իր ազգային շահերը, որոնք միշտ չէ, որ կը համընկնին այլ երկիրներու շահերուն հետ: Իմ կարծիքով՝ Միացեալ Նահանգները իրաւունք չունի պահանջելու երրորդ երկիրներէն, որ գործադրեն իր սխալ պատժամիջոցները Իրանի դէմ: Աւելին, քանի որ Միացեալ Նահանգները Թուրքիան կ՛ազատէ Իրանի նկատմամբ Միացեալ նահանգներու պատժամիջոցները կիրարկելէ, ապա ինչո՞ւ պէտք չէ Հայաստան եւս ազատի այդ պատժամիջոցներու կիրարկումէն: Բացի այդ, Պոլթըն խոստովանեցաւ, որ Միացեալ Նահանգները չ՛ուզեր «վնաս հասցնել մեր բարեկամներուն, այս գործընթացին մէջ»։